Document ID: /roh_data/filtered/fineweb-2-filterrobots_roh.jsonl.gz/34130

"Chod arda il sulai da stà ...". La famusa poesia da Peider Lansel evochescha las chalurs cur che la famiglia fa fain e "la mammaduonna", la tatta resta suletta a chasa. Quels che na ston betg lavurar partan en avust en vacanzas. Ma chattar in plaz liber al mar en Italia è en quest dis bunamain impussibel: Igl è Ferragosto. Quest di da vacanzas decretà da l'imperatur Augustus è pli tard vegnì integrà en la tradiziun cristiana sco Nossadunna d'avust. Ils 15 d'avust è il di che Maria ascenda en tschiel. E be curt avant crodan las stailas da la notg da Son Luregn.